NaiveNeuron/SloPal huggingface dataset:
Vaľová, Jana, poslankyňa NR SR (2011-05-26):
Ja chcem poďakovať pani poslankyni Tomanovej, pretože pani poslankyňa Tomanová predložila spolu s ostatnými poslancami jedenásť pozmeňujúcich návrhov. Týchto jedenásť pozmeňujúcich návrhov odznelo v tejto rozprave a vlastne vystúpila, aby bolo o nich jednotlivo hlasované. Čiže aj to už svedčí o tom, že každý zákon sa dá vylepšiť a snažila sa aj pani poslankyňa Tomanová. Chcela by som povedať, že keď bola pani poslankyňa Tomanová ministerkou, tak sme na rok 2011 naplánovali 50 mil. eur a v takýchto intenciách išlo vylepšenie pre deti a pre vlastne, pre všetkých, aj pre ľudí, ktorých práve teraz, pre telesne postihnutých. Čo ma tak zarazilo a myslím si, že verím viacej slovám pani poslankyni Tomanovej, pretože jej životná dráha a kariéra určite viedla cez tisícky detských domovov, cez tisícky domovov pre seniorov. Pani poslankyňa Tomanová, nechcem reagovať na predrečníčku, si nedávala deti na svoje ruky, aby robila marketing, ale pani poslankyňa Tomanová má deväť osvojených detí, vážení páni a dámy. Posledné dieťa si osvojila ako 4-ročné, takže, ak nevieme niečiu históriu, tak o nej nerozprávajme. Pretože viete, často sa stáva to, že tí, čo si myslia, že spasili svet, o tom rozprávajú, ale tí, čo ho, naozaj teda v tom svete urobili omnoho viacej práce, tak tí o tom ticho mlčia, mlčia a robia pre túto spoločnosť. Ja si myslím, že pani poslankyňa Tomanová je jedna z tých, ktorá pre túto spoločnosť niečo urobila, ktorá si osvojila aj takýmto spôsobom deväť detí a ktorá skutočne dokázala mnoho, či už zákonmi, alebo ako svojou ľudskosťou a vôbec ľudskosťou pre osoby, to je jedno, či deti, starších alebo aj telesne postihnutých. Takže ja si myslím, že má pravdu v tom, čo vystúpila, ja ju v tom podporujem a podporujem aj jej pozmeňovacie návrhy, ktorých bolo ... (Prerušenie vystúpenia časomerom.) (Potlesk.)
Kočiš, Eduard, poslanec NR SR (2021-04-01):
Ďakujem pekne za slovo, pán predsedajúci. Pán kolega Susko, celú túto šaškáreň ste veľmi právnicky, odborne zhodnotil a poukázal ste na viaceré nezodpovedané otázky, na viaceré otvorené otázky, na ktoré sme už, myslím, že toto bude štvrtý pokus, nedostali žiadnu odpoveď a myslím si, že ani nedostaneme. Ja sa však budem zaoberať tým, čo sa deje v mojom blízkom okolí. Spomenul ste tuná, že naozaj na segment zdravotníctva nemusíme mať uvalený núdzový stav. Môžem to len potvrdiť, pretože v mojom najbližšom okolí sa nachádzajú desiatky zdravotníkov a títo samotní zdravotníci, ktorí sa starajú nielen o covidových pacientov, ale o pacientov so všetkými inými chorobami, tvrdia, že oni núdzový stav naozaj nepotrebujú, pretože ich zdravotnícka česť im nedovolí nestarať sa o pacientov, takže naozaj tento núdzový stav, či už ho budeme zavádzať len na segment zdravotníctva alebo na celú spoločnosť, je naozaj hlúpym, prehlúpym nástrojom. Núdzový stav sa nám neustále predlžuje, čísla nám vôbec neklesajú, práve naopak, zvýšená mobilita obyvateľstva nezmyselným testovaním Matovičovej vlády, v ktorej vy idete, samozrejme, úspešne pokračovať, neurobí nič iné iba to, že pozitívnych testovaných obyvateľov Slovenskej republiky nebude ubúdať, práve naopak, budú pribúdať. Pretože táto vláda v žiadnom prípade nedala žiaden manuál lekárom prvého kontaktu, lekárom obvodným a pediatrom, akým spôsobom sa majú správať k pozitívne testovaným občanom, ale ich iba jednoduché usmernenia boli také, nikoho do ambulancií nepúšťajme, ordinujme cez telefón, cez maily, a takto sa jednoducho ideme správať k občanom Slovenskej republiky aj naďalej.
T. Cabaj, podpredseda NR SR: (2009-12-09):
Otváram všeobecnú rozpravu. Konštatujem, že do rozpravy sa písomne nikto neprihlásil. Panie poslankyne, poslanci, kto má záujem sa do rozpravy prihlásiť ústne? Registrujem, pani poslankyňa Katarína Tóthová. Končím možnosť prihlásiť sa do rozpravy. Nech sa páči, pani poslankyňa, máte slovo.
Fico, Robert, poslanec NR SR (2020-12-02):
Pán podpredseda, veľmi úprimne, nás váš sorosovský výklad zákona vôbec nezaujíma. Chcem jednoznačne povedať, po prvé nebola zvolaná tripartita, ani len pozvánka nebola poslaná. Partnerom tripartity neboli poslané ani len návrhy štátneho rozpočtu a nesedelo ani len predsedníctvo, čiže máte klamlivú informáciu, že nie je možné dať dohromady tripartitu. Naozaj ďalej chcem povedať, existuje veľa príkladov v praxi, kde zákony stanovujú podmienky na to, kedy môže rokovať Národná rada, a rokovací poriadok iba potom dopĺňa podmienky pre prerokovanie konkrétnych návrhov zákonov. Hrubo porušujete zákon! Nechápem, prečo lámete zákon na kolene. Čo vám bráni na dve hodiny prerušiť rokovanie a zvolať tripartitu, lebo to hovorí zákon o tripartite 103/2007 o celoštátnych konzultáciách alebo trojstranných konzultáciách na celoštátnej úrovni. Prečo porušujete zákon? Aspoň buďte zdanie, buďte zdanie toho, že ten zákon rešpektu... (Prerušenie vystúpenia časomerom.)
Viskupič, Marián, poslanec NR SR (2023-10-25):
Pán predseda, ďakujem pekne za slovo. Vážení, kolegyne, kolegovia, zápisnica o výsledku tajného hlasovania o návrhu na voľbu podpredsedov Národnej rady Slovenskej republiky, ktoré sa konalo 25. októbra 2023. Na tajné hlasovanie o návrhu na voľbu podpredsedov Národnej rady bolo vydaných a poslanci si osobne prevzali 145 hlasovacích lístkov, teda na voľbe bolo prítomných 145 poslancov. Po vykonaní tajného hlasovania overovatelia Národnej rady spočítali hlasy a zistili, že v tajnom hlasovaní o návrhu na voľbu podpredsedov Národnej rady Slovenskej republiky všetci poslanci odovzdali hlasovacie lístky. Zo 145 odovzdaných hlasovacích lístkov boli tri neplatné. Zo 142 platných hlasovacích lístkov overovatelia zistili, že – za Ľuboša Blahu hlasovalo za 82 poslancov, proti 28, zdržalo sa 32 poslancov, – za Andreja Danka hlasovalo za 83, proti 11, zdržalo sa 48 poslancov, – za Michala Šimečku hlasovalo za 92, proti 29, zdržalo sa 21 poslancov, – za Petra Žigu hlasovalo za 88, proti 24, zdržalo sa 30 poslancov. Podľa čl. 90 ods. 1 Ústavy Slovenskej republiky a podľa § 15 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie podpredsedov Národnej rady je potrebný súhlas nadpolovičnej väčšiny všetkých poslancov. Overovatelia konštatujú, že v tajnom hlasovaní boli za podpredsedov Národnej rady Slovenskej republiky zvolení pán Ľuboš Blaha, pán Andrej Danko, pán Michal Šimečka a pán Peter Žiga. Overovatelia ma zároveň poverili oznámiť výsledkom, výsledok hlasovania v Národnej rade. Ďakujem pekne, pán predseda, skončil som. Gratulujem všetkým zvoleným pánom podpredsedom. (Potlesk.)
Zmajkovičová, Renáta, podpredsedníčka NR SR (2013-06-21):
Pán poslanec Fecko.
Grendel, Gábor, podpredseda NR SR (2020-12-09):
Otváram rozpravu v rámci tohto čítania. Končím možnosť prihlásiť sa... (Reakcia z pléna.) Áno? Pán poslanec Vetrák sa, áno, takže, pán poslanec Vetrák, v rozprave v treťom čítaní nech sa páči.
Šefčík, Marek, poslanec NR SR (2022-10-06):
Ďakujem pekne za slovo. Pán poslanec Šeliga, ďakujem ti za tvoje vystúpenie a dotkol by som sa jednej veci z neho. Ty si hovoril o tom, že Robert Fico bežne vytrháva veci z kontextu, zverejňuje iba časti nahrávok, prepisov, vyjadrení. A ja som si vyhľadal tlačovku policajného prezidenta pána Hamrana, ktorý reagoval asi pred mesiacom na inú tlačovku SMER-u, a pekne, volalo sa to , volalo sa to, myslím, Krajina krivých zrkadiel a pekne tam poodhaľoval akým spôsobom demagogickým oni na tlačovkách zverejňujú veci, ako manipulujú verejnou mienkou, a nielen Robert Fico, ale niektoré tlačovky takéto, kde vytrhávali z kontextu, mal aj Peter Pelegrini a na tej tlačovke pána Hamrana odznelo: „My policajti sme naozaj zvyknutí na ostrú kritiku politikov, ale to, čo včera odprezentoval Robert Fico na svojej tlačovej konferencii, podľa nášho názoru nemôže ostať bez povšimnutia v demokratickej spoločnosti. Robert Fico na tejto tlačovej konferencii bezprecedentne, hrubo znevažujúc, a veľmi nechutne zaútočil na ľudskú dôstojnosť vyšetrovateľov, prokurátorov a sudcov a zrejme si neuvedomil, že stratil zvyšky svojej ľudskej dôstojnosti. Napriek tomu Hamran s Ficom v jednej veci súhlasil, a to, že „zverstvá v polícii naozaj prebiehali, ale“ – dodáva Hamran – „opäť raz sa netrafil v časových súvislostiach, lebo tieto veci sa diali za vlád Roberta Fica, o čom dnes už svedčia aj rozsudky nezávislých súdov.“ Takže je dôležité, aby sa veci uvádzali v kontexte a pán Fico alebo súdruh Fico, keď tu hovoril o tom, že zverejňujeme... (Prerušenie vystúpenia časomerom.)
Suja, Miroslav, poslanec NR SR (2021-05-13):
Ďakujem za slovo, pán predsedajúci. Pán poslanec Herák, tiež ako môj kolega povedal, je to dobrý návrh, podporíme ho. Nebudem sa bližšie vyjadrovať, lebo kolega to celkom obšírne povedal. Mne sa páčila tá rada, že ochrániť rodinu pred nežiaducimi patologickými javmi, ako to sa mi páči, že to zaznelo. Ja by som sa chcel spýtať vás len tak, či mi poviete jednoduchú definíciu rodiny podľa vás. Len tak. U mňa je to napríklad muž a žena. Takže, ak mi na toto odpoviete, budem veľmi rád a ten dopad na štátny rozpočet, to je tak zanedbateľný a keby bol aj väčší, tak tu myslím, že nie je čas alebo dôvod pozerať na peniaze.
Kuffa, Štefan, poslanec NR SR (2013-06-27):
Taká vážna téma, no ale tak aj ja som len z mäsa a kostí. (Povedané so smiechom.) Musím sa aj ja zasmiať. Naozaj bolo tu veľmi veľa toho. Ale pritom téma je skutočne veľmi, veľmi vážna, pán predseda, ako ste to povedali. Ale odpustite nám aj ten humor, ktorý tuná je. Však máme aj zmysel humor a to je dobre. A práve keď tuná budeme diskutovať a skrížia sa naše názory a slová tak, ako to pán Sulík v úvode hovoril, to je vždycky lepšie, ako keď prejdeme do fyzických atakov, a čo sa tu máme biť a do ulíc prejsť? Tuná má byť bitka slova a argumentov a nemusíme s nimi súhlasiť a môžeme sa aj nad nimi zasmiať. Ale tiež v úvode, pán Sulík, ste spomenuli, že cirkev je o sexe. No tak, ono je to také, viete, na prvý pohľad veľmi ako dehonestujúce, ale cirkev nie je o sexe, ale predovšetkým o láske. Láska nemôže byť zredukovaná len na sex. Ak vo vašom živote sa vaša láska zredukovala, len sex, no tak tak ste to aj odprezentovali. Po siedmich rokoch ako had chcete sa vyzliecť zase z ďalšieho vzťahu. No ale tak to není. To je taká predstava o manželstve a periodicky raz za osem alebo za sedem rokov stále nový a nový vzťah. A čo tie deti? Spýtajte sa detí z predchádzajúceho vášho manželstva, či sú šťastné, či prežívajú to šťastie? Ja si dovolím povedať, tá druhá žena možnože obrala, možnože neobrala otca rodiny, teda obrala otca rodiny s, hej... som sa trošku zaplietol, prepáčte mi, už aj ja som, no. (Povedané so smiechom.) A keď ste bol pokrstený ako katolík a bolo to proti vašej vôli, tak vidíte, vy sa hlásite k ateizmu, ale až teraz viem, že ste v skutočnosti katolík, ktorý zapiera svoju vieru, a hlásite sa k ateizmu. (Povedané so smiechom.) To sú zaujímavé veci, čo všetko sa dozvieme. Pán Číž bude mať zase o čom rozprávať, aj pán hore, jak sa volá tento pre kultúru a médiá, Jarjabek, že hovoríme tuná svoje osobné a rodinné... (Prerušenie vystúpenia časomerom.)
J. Šimko, poslanec: (2008-05-14):
No a neraz v tomto parlamente sa často odvolávame na skúsenosti zo zahraničia a predovšetkým z Českej republiky. Takže ja chcem len pripomenúť, že v Českej republike bola schválená novela zákona o premávke na pozemných komunikáciách v roku 2006, kde došlo k výraznému zvýšeniu právomocí obecných polícii. Strážnici obecných polícií majú oprávnené zo zákona merať rýchlosť vozidiel pomocou meračov rýchlosti, zisťovať hladinu alkoholu v dychu u vodičov vozidiel pomocou alkotestov a majú právo zisťovať aj totožnosť vodiča s preukázaním sa vodičského oprávnenia a ďalších dokladov. Ďakujem.
M. Maďarič, minister kultúry SR: (2008-02-14):
Navrhovanou právnou úpravou sa snažíme zastaviť negatívny trend, keď obchádzanie súčasne platného zákona o koncesionárskych poplatkoch vytvára tlak na zvyšovanie poplatkov pre tých, ktorí zákon dodržiavajú. Návrh zabezpečí reálny výber úhrady za služby verejnosti, a tým podieľanie sa obyvateľstva na financovaní verejnoprávnych médií, ktoré plnia nezastupiteľnú úlohu v duálnom systéme vysielania Slovenskej republiky nevyhnutnom na realizáciu ústavných práv občanov. Návrh zákona zachováva oslobodenie od úhrady pre domácnosti s ťažko zdravotne postihnutou osobou, zároveň ponecháva polovičnú sadzbu úhrady pre poberateľov dôchodku a zakladá ju aj pre domácnosti v hmotnej núdzi. Predkladaný návrh zákona nebude mať dopad na verejné financie. Navrhovaná právna úprava bude mať vplyv na obyvateľov vo všeobecnosti, nakoľko návrh predpokladá, že platiteľom úhrady bude väčší počet subjektov ako podľa doterajšej právnej úpravy, z čoho vyplýva predpokladaný vyšší výber úhrady od platiteľov fyzických osôb. Návrh nebude mať negatívny vplyv na jednotlivých obyvateľov, ktorí platili koncesionárske poplatky podľa doterajšej právnej úpravy, nakoľko ustanovuje, že platiteľ fyzická osoba, ktorý je koncovým odberateľom elektriny vo viacerých odberných miestach, platí úhradu za služby verejnosti len za jedno odberné miesto. Navrhovaná právna úprava zachováva súčasnú úroveň úhrady pre fyzické osoby vo výške 140 korún. Navrhovaná právna úprava bude mať vplyv na hospodárenie podnikateľskej sféry a iných právnických osôb vo všeobecnosti. Navrhovaný systém transparentnejšie a rovnomernejšie zaťaží podnikateľské subjekty, nakoľko podľa predloženého návrhu bude platiteľom úhrady väčší počet subjektov ako doteraz. Predkladaný návrh zároveň nepredpokladá zvýšené náklady tých zamestnávateľov, ktorí doteraz platili koncesionárske poplatky. Jednoducho povedané, to, čo predkladáme, má zachrániť systém verejnoprávneho vysielania v Slovenskej republike a dosiahnuť jeho efektívnejší ekonomický výkon. Ďakujem za pozornosť a prosím o podporu tohto návrhu zákona.
Hort, Milan, podpredseda NR SR (2010-12-02):
Budete reagovať, pán podpredseda?
M. Číž, podpredseda NR SR: (2008-11-05):
Vážené kolegyne, kolegovia, poprosím, keby ste sa prezentovali. (Prezentácia.) Prítomných 115 poslancov. Vážené kolegyne, kolegovia, môžeme hlasovať. Pani spravodajkyňa, máte slovo. Uveďte, prosím, návrh.
P. Paška, predseda NR SR: (2008-07-02):
(Hlasovanie.) 140 prítomných, 57 za, 69 proti, 12 sa zdržalo, 2 nehlasovali. Tento návrh sme neprijali.
Figeľ, Ján, podpredseda NR SR (2015-03-12):
S reakciou, nech sa páči, Alojz Hlina.
Šeliga, Juraj, podpredseda NR SR (2021-02-24):
Pán poslanec Mizík, nech sa páči.
Dubačová, Viera, poslankyňa NR SR (2016-12-07):
Ďakujem veľmi pekne. Ja by som sa chcela teda v prvom rade poďakovať za vlastne tú otázku, prečo nemáme pamätný deň obetiam červenej totality. Pán kolega, ja teda navrhujem, posuňme, posuňme tento zákon do druhého čítania a ponúkam vám, môžete to dať ako pozmeňovací návrh, určite to podporíme, pretože naozaj, komunistická totalita si naozaj ešte zaslúži z našej strany viacej pozornosti. Takže toto je môj návrh a ďakujem.
S. Janiš, poslanec: (2003-05-21):
Z. Martináková, podpredsedníčka NR SR: Hlasujeme o pozmeňujúcom návrhu pána poslanca Malchárka. (Hlasovanie.) Prítomných 119 poslancov, za návrh hlasovalo 98 poslancov, zdržalo sa 18 poslancov, 3 nehlasovali. Konštatujem, že sme schválili tento návrh.
Paška, Pavol, predseda NR SR (2012-07-24):
Ďakujem, pán minister. Určeným spravodajcom je pán poslanec Babič. Poprosím ho, aby uviedol ako spravodajca návrh.
Miškov, Juraj, poslanec NR SR (2013-11-29):
Ďakujem veľmi pekne. Bez ohľadu na to, že zdravotné odvody sú na Slovensku skrytou formou zdanenia a nie sú skutočne poistením, ale teraz ako nechcem sa tomuto venovať. Ja súhlasím s tým, čo hovorila pani poslankyňa Žitňanská, a ten legislatívny proces, ktorý sa týka tohto zákona, je šialený, šialený. Dňa 26. 6. 2013 pán premiér Fico vyhlásil, že na Slovensku sa nebudú dane ani znižovať, ani zvyšovať; 10. 7. na vláde schválite zákon o dani z príjmov, ktorý je v zásade okej; 12. 7. je podaný do Národnej rady Slovenskej republiky, 3. 9. prejde prvým čítaním. Potom odrazu stop a máme ho v druhom čítaní s pozmeňovákom, ktorý mení, absolútne mení zmysel toho celého zákona, ktorý tu pán minister dnes predkladá, ten pozmeňovák. Ja by som súhlasil s tým zákonom, ktorý bol predložený, ten zákon bol v poriadku, dokonca sú tam veci, ktoré by som vedel oceniť, ale naozaj, čo sa týka toho pozmeňováku, tak ten pozmeňovák úplne zmenil v mojich očiach charakter celého zákona a aj charakter môjho vystúpenia, ktoré mám pripravené. Ale späť možno k tomu, čo pán poslanec Kamenický predložil. Pán poslanec, ja chápem, že vy ste len nosičom toho pozmeňovacieho návrhu, čiže moja kritika bude smerovať tu skôr k pánovi ministrovi a opýtam sa ho, na základe čoho vznikol strop 120-násobok vymeriavacieho základu počítaného z priemernej mzdy? Nevidel som žiadnu analýzu, ktorá by bola predložená, prečo je to 120-násobok, a takisto nerozumiem teraz tomu, prečo odrazu zo 120-násobku je 60-násobok? Jedným pozmeňovacím návrhom znižujete strop na polovicu. Oceňujem, že ho znižujete, ale ja sa chcem spýtať, z čoho vlastne vychádzate? Na základe čoho predkladáte zákony do Národnej rady, na základe čoho predkladáte pozmeňovacie návrhy? Ďakujem.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 140 poslancov, za 81, proti 19, zdržalo sa 39, nehlasoval 1. Uvedený návrh sme schválili. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Sulanová, Magdaléna, poslankyňa NR SR (2021-09-29):
Informácia o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k vážnym sociálnym dopadom, výraznému rastu cien elektriny, plynu a tepla pre slovenské domácnosti a malé a stredné podniky v roku 2022 a k ohrozeniu finančných záujmov Slovenskej republiky v súvislosti s otvorením prevádzky medzinárodného plynovodu Nord Stream 2 (tlač 687). Vážený pán predsedajúci, v rozprave bol podaný jeden pozmeňujúci a doplňujúci návrh poslanca Pellegriniho k predloženému návrhu uznesenia Národnej rady Slovenskej republiky. Dajte, prosím, hlasovať o tomto pozmeňujúcom a doplňujúcom návrhu.
Bugár, Béla, podpredseda NR SR (2016-10-12):
Prezentujme sa a hlasujme. (Hlasovanie.) Prítomných 137, za 100, zdržalo sa 37 poslancov. Sme v treťom čítaní . Otváram rozpravu. Pýtam sa, či sa hlási niekto do rozpravy v rámci tohto čítania. Nie. Vyhlasujem rozpravu za skončenú. Pán spravodajca.
O. Nachtmannová, poslankyňa: (2006-09-06):
Rovnako k tomu, keď hovoril pán poslanec o tom, že tento návrh zákona bude znamenať zhoršovanie platobnej disciplíny, korupciu. Ja som sa nedávno rozprávala s jednou nemenovanou pani primárkou z fakultnej nemocnice, ktorá mi ukázala popis svojich jednotiek, kde mala vyčíslené dlhy týchto jednotiek. A medzi nimi napr. bola jedna jednotka, ktorá ani neexistovala, laboratórium a dlhy vyčíslené na 1,3 mil. korún. Takže tá korupcia a zlá platobná disciplína bola aj v minulom období.
Federič, Igor, poslanec NR SR (2019-09-18):
Ďakujem, pán predsedajúci. V rozprave vystúpil jeden poslanec, pán poslanec Baláž, pričom bol podaný jeden pozmeňujúci návrh tohto pána poslanca. Keďže pozmeňujúci návrh bol podaný v rámci včerajšej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Grendel, Gábor, podpredseda NR SR (2023-06-22):
Skúste možno trochu bližšie k mikrofónu a možno to aj kolegov zaujme.
A. Belousovová, podpredsedníčka NR SR: (2009-11-04):
Dávam slovo spoločnému spravodajcovi z výboru pre hospodársku politiku pánovi poslancovi Milanovi Rehákovi. Prosím ho, aby podal správu o výsledku prerokovania návrhu vo výboroch. Nech sa páči.
Pčolinský, Peter, podpredseda NR SR (2022-11-15):
S reakciou na faktické poznámky pán poslanec Suja.
P. Hrušovský, predseda NR SR: (2003-07-04):
Prosím pána poslanca Kondróta. Panie poslankyne, páni poslanci, prezentujme sa a hlasujme. (Hlasovanie.) 126 prítomných, 66 za návrh, 47 proti, 11 sa zdržalo, 2 nehlasovali. (Potlesk.) Konštatujem, že Národná rada Slovenskej republiky návrh zákona schválila. Pristúpime k hlasovaniu o ďalšom bode programu, ktorým je návrh na vyslovenie súhlasu Národnej rady Slovenskej republiky s Európskym dohovorom o výmene reagencií na určovanie krvných skupín, protokolom a dodatkovým protokolom k Európskemu dohovoru o výmene reagencií na určovanie krvných skupín , ktorý prerokúvame ako tlač 24. Prosím pána poslanca Gaľu, aby ako poverený spravodajca výboru pre zdravotníctvo Národnú radu informoval o návrhu uznesenia k uvedenému návrhu. Nech sa páči, pán poslanec Gaľa.
Blaha, Ľuboš, podpredseda NR SR (2024-06-19):
Áno, takže teraz by malo nasledovať prvé čítanie o návrhu poslancov Františka Majerského a Petra Stachuru, tlač 321, ale nemáme tu spravodajcu, to isté platí aj o ďalšom prvom čítaní, tlač 322. Tak teraz prejdeme k prvému čítaniu o návrhu poslanca Petra Stachuru na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov. Návrh zákona je uverejnený ako tlač 326, návrh na jeho pridelenie na prerokovanie výborom je v rozhodnutí č. 317. Dávam slovo poslancovi Petrovi Stachurovi, aby návrh zákona uviedol. Nech sa páči, pán poslanec, máte slovo. (Rokovanie v prvom čítaní o návrhu poslanca Národnej rady Slovenskej republiky Petra Stachuru na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 326.)
Laššáková, Jana, podpredsedníčka NR SR (2014-11-10):
Ale nie, nie! Nie, pán Matovič (rečník opätovne zapol videozáznam), nemôžte to púšťať ešte raz, naozaj dodržujte rokovací poriadok (paralelne však už beží spomínaný videozáznam)! Raz ste to pustili, ale myslím si, že... Poprosím vás, nebudem sa s vami hádať.
Paška, Pavol, predseda NR SR (2013-11-29):
(Hlasovanie.) 138 prítomných, 83 za, 11 proti, 44 sa zdržalo. Sme v treťom čítaní. Otváram rozpravu. Nemám prihlášku, vyhlasujem ju za skončenú.
P. Paška, predseda NR SR: (2006-09-05):
Pán navrhovateľ, nech sa páči.
Viskupič, Marián, poslanec NR SR (2021-03-30):
Ďakujem pekne za slovo. Súhlas. Dokonca ešte by som upresnil kolegu, že ten, to predĺženie, predĺženie podania zúčtovania je dokonca až do 31. 7., takže ten problém je akoby ešte trošku, trošku väčší, no. Takže ani nieže nadväzujú, ale ten termín je ešte, ešte neskorší. Ďakujem.
Sulík, Richard, predseda NR SR (2011-02-08):
Ďakujem. To bol, to bolo stanovisko navrhovateľa. Spravodajkyňa nechce zaujať stanovisko. Prerušujem rokovanie o tomto bode programu. (Ruch v sále.) Poprosím pánov poslancov, keby sa mohli utíšiť. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 64/1997 Z. z. o užívaní pozemkov v zriadených záhradkových osadách a vyporiadaní vlastníctva k nim v znení neskorších predpisov . Pán kolega Hrušovský, poprosím sa hádať vonku. Vládny návrh zákona je uverejnený ako tlač 151 a spoločnú správu výborov máte ako tlač 151a. Poprosím ministra pôdohospodárstva a rozvoja vidieka Zsolta Simona, aby vládny návrh zákona odôvodnil. Vidím, že spravodajca pán poslanec Fecko zaujal miesto pre spravodajcov. Nech sa páči.
Grendel, Gábor, podpredseda NR SR (2022-11-29):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? (Reakcia spravodajcu.) Termín hlasovania.
Jurčík, Ľudovít, poslanec NR SR (2011-02-04):
Ďakujem. Viete, to je úplne zarážajúce, že vy si pomýlite divadlo s plénom Národnej rady, ale to by možno ani nebol problém. Problém je skôr to, že toľko slov, koľko ste vytiahli zo starého režimu, som hádam ešte v tejto sále nepočul. Rozmýšľam, že prečo to tak je. No bude to asi preto, že zrejme vám prekáža to, čo sa tu deje. Ja napríklad vôbec nemám problém s tým, aby som otvorene povedal, čo si myslím. A poviem to aj verejne, aj keď sa postavím, aj keď si ľahnem a neviem čo, alebo keď si sadnem. Mne to je úplne jedno. Nemám s tým vôbec zásadný problém. Keď vidím, ako ste sa všetci tu zlietli ako supy a vyskakujete kvôli tomu, že niekto chce verejne voliť, tak asi vám to prekáža. Treba sa opýtať, že prečo vám to prekáža. A môžem vám... (Reakcia z pléna.) Nevyskakujte, prosím. A môžem vám povedať ešte jednu vec, že tento váš prejav, taký, samozrejme, poznačený vašimi schopnosťami rétora, si určite zoberiem ako za vzor, dokonca si ho niekde založím a možnom vám ho raz, raz prečítam. Ďakujem.
Kollár, Boris, predseda NR SR (2021-10-26):
S ďalšou faktickou vystúpi pán poslanec Kazda.
Danko, Andrej, predseda NR SR (2016-04-18):
Pán poslanec, presne ste trafili, keďže sme sa oboznámili aj s definíciou minúty ticha, čo znamená a reaguje na aktuálne udalosti a na aktuálne úmrtia. A práve preto, aby nedošlo k pretekom poslancov o minútach ticha, som navrhol prvý krok, poslanecké grémium. Keďže to nie je procedurálny, nehovorili sme o ústavnoprávnom a v každom prípade môžeme pokročiť v tejto otázke minúty ticha, myslím, že nič tomu nebráni v rámci poslaneckého grémia. Váš návrh na hlasovanie by znel, aby sme hlasovali o tom, že pridelíme otázku minúty ticha ústavnoprávnemu výboru? (Reakcie z pléna.) Pozrite sa, keďže sme dosť dôsledne analyzovali rokovací poriadok, my nepovažujeme za procedurálny návrh minútu ticha, podľa toho mám právo ako poslanec, ako predseda Národnej rady rozhodnúť podľa § 146. Ja som zvolil teraz kvôli tomu, aby práve táto schôdza bola venovaná, naozaj, keďže má aj striktne stanovený program a len kvôli technickým veciam, je to aj rozšírenie výborov, túto možnosť, kedy má predseda Národnej rady na návrh poslanca, Národná rada rozhodne bez rozpravy o tom, že predsedajúci rozhodne o pochybnosti o postupe podľa tohto zákona až po predchádzajúcom stanovisku ústavnoprávneho výboru. Ja hovorím, že je to jedno z riešení, ale samozrejme, som povinný dať hlasovať, pokiaľ máte konkrétny návrh. Pýtam sa teda ešte raz, že váš návrh znie na zmenu programu alebo? Nech sa páči.
Laššáková, Jana, podpredsedníčka NR SR (2014-09-11):
Ďakujem pekne, pán minister, zaujmite miesto určené pre navrhovateľov. A dávam slovo spoločnému spravodajcovi z výboru pre kultúru a médiá poslancovi Jánovi Senkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Pleštinská, Zita, poslankyňa NR SR (2022-09-23):
Ďakujem, pán predsedajúci. Vážená pani predsedníčka, chcela by som poďakovať Jankovi za úvod do rozpravy a chcem veľmi oceniť gesto, ktorým bola ruža pre pani Zuzanu Dlugošovú, predsedníčku nového úradu na ochranu oznamovateľov. Zaslúži si našu vďaku, pretože v takej krátkej dobe dokázala založiť úrad, ktorý chráni ľudí, ktorí poukážu na korupciu alebo iné vážne porušovanie zákona. Na Slovensku sme žili s korupciou a s podvodmi rôzneho typu veľmi dlhé roky, spoločnosť to vnímala negatívne, ale zároveň sme si na to akosi zvykli. Až smrťou Jána Kuciaka a Martiny Kušnírovej sme si uvedomili, že korupcia, podvody a nekalé praktiky sú rozšírené do najvyšších vrstiev do riadenia štátu a možno byť dokonca otázkou života a smrti. Korupcia môže byť výrazným destabilizačným faktorom v politike, pretože sa vážne naštrbí dôvera, a myslím si, že máme tu konečne inštitúciu, na ktorú sa môže človek obrátiť, keď vo svojom zamestnaní narazí na podvod, machinácie pri verejnom obstarávaní alebo dokonca veľkú úplatkársku kauzu. Pani predsedníčka, veľká vďaka za vašu zaangažovanosť k tejto téme a, samozrejme, aj za to, že vznikol tento Úrad na ochranu oznamovateľov protispoločenskej činnosti.
Érsek, Árpád, minister dopravy, výstavby a regionálneho rozvoja SR (2016-12-08):
Ďakujem vám, vážený pán poslanec. V súčasnosti prebieha na výstavbu mosta cez Dunaj pri Komárne verejné obstarávanie. Gestorom verejného obstarávania je maďarská strana, ktorá bude túto výstavbu aj realizovať. V procese prípravy verejného obstarávania na maďarskej strane nastali skutočnosti, ktoré spôsobili, že termín vyhlásenia verejného obstarávania nebol u našich južných susedov dodržaný. Na tieto skutočnosti Ministerstvo dopravy, výstavby, regionálneho rozvoja Slovenskej republiky upozornilo maďarskú stranu ohľadom meškania a ale, žiaľ, na toto obstarávanie sme nemali vplyv. Po ukončení verejného obstarávania bude možné otvoriť otázku urýchlenia stavebných prác budúcim dodávateľom. Zároveň si vám dovoľujem oznámiť, že financovanie predmetnej stavby je už teraz zabezpečené v rámci programu financovania nástroja na prepájanie Európy z rozpočtu CEF. Dovoľte mi ešte krátko povedať, že dobre vieme, že do roku 2019 musí byť ten most postavený a spojazdnený, takže myslím si, že bude čo robiť. Ďakujem, skončil som.
Glváč, Martin, podpredseda NR SR (2018-02-15):
Ďakujem. Doplňujúca otázka, pani poslankyňa? Nie. Ďalšia otázka je od pána poslanca Kéryho na ministra zdravotníctva. Nech sa páči, pán minister, zotrvajte. Otázka znie: „Vážený pán minister, chcel by som sa spýtať, ako ste s odstupom času pokročili vo výstavbe, resp. zriaďovaní pracovísk CT, PET, GG, RTG, USG atď. v štátnych zariadeniach, tým znížili čakacie doby pacientov a neboli závislí na súkromných spoločnostiach?“ Takže niektorým nerozumiem, tým skratkám, ale nech sa páči, vy asi áno.
Sulík, Richard, predseda NR SR (2010-10-14):
Ďakujem pekne. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona o poskytovaní dotácií v pôsobnosti Ministerstva zdravotníctva Slovenskej republiky. Vládny návrh zákona je uverejnený ako tlač 112. Návrh na jeho pridelenie na prerokovanie výborom je v rozhodnutí č. 79. Poprosím pána ministra zdravotníctva Ivana Uhliarika, aby vládny návrh zákona uviedol a poprosím pána poslanca Mariána Kvasničku, aby zaujal miesto pre spravodajcu. Ďakujem. Nech sa páči, pán minister.
Sulík, Richard, predseda NR SR (2011-07-08):
Prosím, hlasujte teraz. (Hlasovanie.) Z prítomných 126 poslancov hlasovalo 82 za, 42 proti, 2 sa zdržali. Národná rada schválila vládny návrh novely zákona č. 581/2004 o zdravotných poisťovniach. Vyhlasujem prestávku do 12.10 hod. a budeme pokračovať v rokovaní o bode, s tlačou 316. (Prestávka.) (Po prestávke.)
Zmajkovičová, Renáta, podpredsedníčka NR SR (2012-09-21):
Ďakujem, pán spravodajca. Otváram teraz rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden pán poslanec. Uzatváram možnosť prihlásiť sa do rozpravy. Nech sa páči, pán poslanec Švejna.
Kollár, Boris, predseda NR SR (2022-06-28):
Prosím, prezentujme sa a hlasujeme. (Hlasovanie.) Prítomných 137 poslancov, za 6, proti 42, zdržalo sa 89. Uvedený návrh sme neschválili a konštatujem, že Národná rada sa uzniesla, že nebude pokračovať v rokovaní o návrhu zákona. Teraz budeme hlasovať v prvom čítaní o návrhu poslanca Valáška na vydanie zákona o príspevku na úhradu nákladov na bývanie, tlač 1063, bod 56 schváleného programu. Opäť prosím poslanca Milana Mazureka, aby hlasovanie uviedol. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona o príspevku na úhradu nákladov na bývanie , tlač 1063.)
Verešová, Anna, poslankyňa NR SR (2017-04-04):
Ďakujem kolegyni, že nám predstavila rôzne alternatívy, teda rôzne možnosti, ako sa vysporiadavajú s voľnom v nedeľu pre zamestnancov v iných krajinách. Stále by som bola rada, keby sme rozprávali nie o zákaze predaja, ale o voľne pre zamestnancov maloobchodu. Pretože zákaz znie naozaj, ako keby sme tu išli niečo zakazovať ľuďom dobrej vôle, ako keby sme išli proti demokracii. Prosím vás pekne, my všetci máme voľno v nedeľu, mnohí z nás, alebo my všetci, čo tu sedíme, my máme voľno v nedeľu, takže týmto zákonom chceme hovoriť o voľne v nedeľu pre zamestnancov maloobchodu. A ešte sa vrátim k tým iným krajinám. Niektorí ma upozornili na to, že napríklad žijú vo Veľkej Británii a že tam sú okolo nich obchody otvorené v nedeľu. Tak chcem upozorniť, že áno, rôznymi vezedenkami samospráva a regióny si upravujú obchod, upravujú otvorenie obchodov, napríklad pri rôznych festivaloch, pri rôznych slávnostiach, rôznych sviatkov a podobne. Takže áno, môžeme sa s tým stretnúť v zahraničí napriek tomu, že hovoríme, že celoplošne platí vo vyspelých, v mnohých vyspelých európskych krajinách v podstate to, že nenakúpite potraviny v nedeľu. Toľko som chcela.
M. Hort, podpredseda NR SR: (2008-02-07):
O ospravedlnenie neúčasti na dnešnom rokovaní požiadali poslanci Národnej rady Slovenskej republiky: pán poslanec Maroš Kondrót, pani poslankyňa Viera Mazúrová a pán poslanec Ľuboš Micheľ. Srdečne vítam pána ministra kultúry, pána Maďariča. Taktiež poprosím pána spravodajcu, aby zaujal miesto určené pre spravodajcov. A budeme pokračovať v prerušenom rokovaní, v prerušenej rozprave v prvom čítaní o vládnom návrhu zákona o periodickej tlači a agentúrnom spravodajstve a o zmene a doplnení niektorých zákonov . Je to tlačový zákon pod č. 526. Budú ďalej vystupovať v rozprave poslanci, ktorí boli prihlásení písomne v poradí – pán poslanec Slafkovský, pán poslanec Rydlo, pán poslanec Palko a pán poslanec Senko. Po ich vystúpeniach a po dobehnutí faktických poznámok sa bude možnosť prihlásiť do rozpravy ústne. Dávam teraz slovo pánovi poslancovi Alexandrovi Slafkovskému, aby sa ujal slova. Nech sa páči.
Bugár, Béla, podpredseda NR SR (2011-05-26):
Pani poslankyňa Blahová, nech sa páči, môžete reagovať.
Grendel, Gábor, podpredseda NR SR (2022-11-30):
S ďalšou faktickou pán poslanec Mičovský.
Žitňanská, Jana, poslankyňa NR SR (2022-06-23):
Ďakujem veľmi pekne a pripájam sa k tomu, čo si ty, Janka, povedala. Naozaj pacientske organizácie, či už tu, alebo keď som bola v Európskom parlamente, boli úplne že kľúčovým spoluhráčom. Tým, ktorý proste prinášal návrhy, ktorý dokázal vysvetliť niektoré opatrenia, lebo áno, niekedy my od stola možno v dobrej viere aj sa snažíme niečo upraviť, niečo nastaviť, ale oni v tej praxi vidia, či to funguje, alebo nie. Čiže aj pre mňa je to neskutočne cenná skúsenosť, za ktoré im chcem poďakovať. Nielen teda za podnety, s ktorými prinášajú, ale naozaj za tie hodiny konzultácií ku všetkým možným zákonom, či už v rezorte zdravotníctva, sociálnych vecí, školstva. Naozaj sú to fundovaní ľudia a veľakrát napriek tomu, že teda bojujú s tou svojou chorobou a naozaj nemajú ľahký osud, tak robia úžasnú prácu, za čo im patrí veľká vďaka. A ja sa teda tiež prihováram, či už za samostatný zákon, alebo proste nejakú úpravu aj tohto zákona, aby boli späť v hre a aby sme aj týmto spôsobom im preukázali náš rešpekt a našu vďaku za to, čo robia. Ďakujem.
Taraba, Tomáš, poslanec NR SR (2023-05-17):
Ďakujem za slovo. Dámy a páni, v skratke predstavím zákon, obšírnejšie som ho predstavil v prvom čítaní. Je to veľmi jednouchá vec. Na Slovensku máme niekoľko stoviek tisíc hektárov neobrobených plôch, ktoré by obrábané mali byť, pretože boli za týmto účelom prenajaté Slovenským pozemkovým fondom rôznym poľnohospodárom a myslím si, že ak poľnohospodár si raz ten pozemok zobral, tak mal by na ňom vykonávať nejakú činnosť a nielen teda, nedajbože, ešte, že tam nič nerobí a bral by nejaké dotácie. My vidíme to dnes, kde sa nachádzame s cenami potravín, osobitne Slovensko stratilo potravinovú sebestačnosť produktov, ktoré, a teda v plodinách, ktoré sme, v ktorých sme sebestační boli. Dnes sa to nachádza pod 38 % na znázornenie čísiel, no Holandsko je v prebytku 100 mld., to znamená, že dokáže nielen uživiť vlastný národ, ale ešte za 100 mld. dokáže exportovať potraviny a plodiny. Na Slovensku sme v deficite 1,6 mld., to znamená, že keby sem nikto ani tie základné plodiny nedoviezol, tak jednoducho trpíme hladom. Je to hanba, 30 rokov po revolúcii, samozrejme, že tie príčiny a dôvody sú hlbšie. Začali sa ešte v čase, kedy za vlády Jána Čarnogurského sa rozbili družstvá, ale už len nad týmto plakať nestačí, to znamená, dnes nie je najmenší dôvod, aby ak niekto si zobral do nájmu štátnu pôdu a nič na nej nevykonával, aby túto pôdu mal naďalej. Dnešná prax je taká, že odobrať túto pôdu je čoraz komplikovanejšie, pretože niekedy tie zmluvy sú postavené iba na jednom kritériu, že či ten, kto si pôdou prenajal, že či platí, alebo neplatí nájom. Vzhľadom na to, že sú tam absolútne smiešne nájmy, to sú vreckové, tak ak toto kritérium je splnené, tak výsledkom toho je, že oni potom takýto nájomcovia odblokujú tých, ktorí na tej pôde by vedeli robiť. Poväčšine ide o malých začínajúcich farmárov rodinné farmy alebo ľudí, ktorí v danej lokalite by radi produkovali možno na zabezpečenie sebestačnosti daného mestečka, lokality, dostatok produktov, ale nemôžu, pretože k pôde sa nevedia dostať a teraz nie každý má peniaze na to, aby častokrát drahú pôdu, lebo dnes každý vidí na poľnohospodárskej pôde skôr zámer, že sa tam môže stavať a nikto tam nevidí to, že by to malo byť používané na poľnohospodárske účely, tak k takejto pôde sa nevedia dostať. Takže práve preto sme prišli s týmto návrhom, ktorá má zvýšiť potravinovú sebestačnosť na Slovensku. Verím, že zákon podporíte, pretože treba nielen o podpore poľnohospodárstva rozprávať, ale treba aj konať a tento návrh zákona je v tomto absolútne dôležitým a prvým krokom. Takže toľko na úvod. Ja už vystupovať nebudem, ešte predstavíme jeden pozmeňujúci návrh, ktorý daný zákon vylepšuje. Ďakujem.
Hrnčiar, Andrej, podpredseda NR SR (2018-06-19):
Otváram všeobecnú rozpravu. Do rozpravy som dostal dve písomné prihlášky, za klub SaS pani poslankyňa Jana Kiššová a ďalším prihláseným je pán poslanec Ondrej Dostál. Nech sa páči, pani poslankyňa Kiššová, máte slovo.
Žiga, Peter, podpredseda NR SR (2024-04-18):
Vyhlasujem všeobecnú rozpravu za skončenú. Chce navrhovateľ? Nech sa páči.
Laurenčík, Milan, podpredseda NR SR (2022-04-27):
Ďakujem. Dve faktické poznámky, končím možnosť prihlásiť sa. Ako prvý pán poslanec Eduard Kočiš.
Danko, Andrej, predseda NR SR (2017-04-04):
S reakciou na faktické pán poslanec Heger.
Hrnčiar, Andrej, podpredseda NR SR (2018-11-27):
Pán poslanec Mizík.
T. Cabaj, podpredseda NR SR: (2009-06-23):
Vystúpili všetci prihlásení do rozpravy. Vyhlasujem rozpravu za skončenú. Pán predkladateľ sa nechce vyjadriť. Ďakujem pekne. Pán spravodajca sa takisto nechce vyjadriť. Prerušujem rokovanie o tomto bode programu. Pristúpime k druhému čítaniu o návrhu poslanca Národnej rady Slovenskej republiky Dušana Jarjabka, na vydanie zákona, ktorým sa mení a dopĺňa zákon č. 384/1997 Z. z. o divadelnej činnosti v znení zákona č. 416/2001 Z. z. Návrh zákona máme ako parlamentnú  tlač 1051, spoločná správa má tlač 1051a. Dávam slovo pánu poslancovi Jarjabkovi, aby svoj návrh odôvodnil.
Grendel, Gábor, podpredseda NR SR (2022-09-21):
Pán poslanec Ľuboš Krajčír.
Pellegrini, Peter, predseda NR SR (2024-01-09):
Pán poslanec Ledecký.
Brocka, Július, poslanec NR SR (2015-05-29):
Ďakujem pekne. Vážená pani podpredsedníčka, ja mám obdobný návrh, na návrh troch poslaneckých klubov KDH, MOST – HÍD a OĽaNO dávam návrh na preloženie bodu 53 na júnovú schôdzu Národnej rady, to je návrh poslancov Národnej rady Júliusa Brocku, Alojza Přidala na vydanie zákona, ktorým sa mení zákon 595/2003 o dani z príjmov, tlač 1503. Čiže preložiť na júnovú schôdzu.
M. Kotian, poslanec: (2010-02-12):
V prvej časti si dosť pozitívne reagoval na návrh tohto zákona a môžem povedať, že v tej druhej časti si negoval to, čo si povedal v prvej časti. Je tu nejaká rozpoltenosť. Ale v každom prípade bych sa chcel vrátiť aj k čítaniu, ktoré si tu povedal, čo prišlo z tej Filozofickej fakulty. Ja myslím, že ešte jednu vec si tam zabudol doplniť, že podpísaný pod tým vyhlásením je pán Chmelár. Ja si myslím, že vtedy by to bolo v poriadku. Viete, aj v tejto snemovni zaznieva veľa slov o vlastenectve. Viete, za najväčší prejav vlastenectva v tejto snemovni som považoval to, keď sa hlasovalo o samostatnom štáte. Keď sa hlasovalo o Slovenskej republike, keď niektorí poslanci tejto snemovni odopreli základné ľudské právo slovenskému národu, čo je mať vlastný štát, mať vlastný štát, mať svojbytnosť, mať samostatnosť. Toto bol vlastenecký čin od týchto poslancov? Toto je otázka pre tých, ktorí tu vystupujú stále proti tomuto zákonu. Pre mňa to bude osobná česť, že budem môcť hlasovať za takýto zákon nielen ako poslanec, ale aj ako občan Slovenskej republiky. (Potlesk.)
Galko, Ľubomír, poslanec NR SR (2018-03-26):
Ďakujem pekne, Igor. No, ja som, zaujímavé vystúpenie, ja som veľmi pozorne inak počúval to vystúpenie, ale veľmi pozorne som sledoval aj ministrov, aj poslancov za vládnu koalíciu a musím povedať, že niektorí sa hniezdili, niektorí sa cynicky usmievali, ale pomerne dosť veľa z nich bolo aj veľmi zamyslených a videl som, že začali rozmýšľať. Videl som napríklad dámy, nové dve ministerky, ktorým jasne na tvárach bolo vidno, že do čoho sme sa to nechali namočiť. (Ruch v sále.) Dámy, nemusíte sa nechať do toho namočiť, ešte stále sa môžete vrátiť z krátkej cesty. Máte politickú budúcnosť pred sebou. Ešte stále sa nemusíte do toho zapojiť. Pozrel som si aj niektorých koaličných poslancov, napríklad ja naozaj dodnes nechápem, čo muselo takých poslancov, ako je napríklad pán Kresák, presvedčiť, aby zahlasovali za dôveru tejto vlády. Moje otázky alebo moje pochybnosti o tom, že či poslanci MOST-u – HÍD sú vydieraní, alebo boli kúpení, sa menia na istotu, lebo nič iné pod tým, čo idete spáchať, alebo za tým, čo idete spáchať, nemôže byť. Dámy a páni, mnohí z vás dnes spáchajú svoju politickú samovraždu. Ďakujem pekne.
Poliačik, Martin, poslanec NR SR (2014-02-05):
Ďakujem za pripomienky. Pán Fronc, môže to byť tak, ale parlament nie je vesmír, že sa buď rozpína, alebo, alebo spína, on sa môže akože aj vrátiť, takže dúfam, že, že ak prebieha proces, ktorý ste popísali, tak je zvratný. A čo sa týka Janka Mičovského, neviem úplne, že či v snemovni lordov sú už takí nespokojní s tou kráľovnou (povedané so smiechom), v momente, keby sa zbavili kráľovnej, tak by sa veľmi skoro Anglicko zbavilo aj snemovne lordov, takže tam asi budú spokojní, že ju majú, a nechajú to tak. Možno, že v tej House of Commons, tam, tam skôr budú proti-, protikráľovské nálady, lebo predsa len tí lordi sú tam doživotne a sú to, sú to dedičné, dedičné tituly, takže, takže... (Reakcia z pléna.) Nie? Už to nie je? Ale nemusia byť volení, majú to z pozície šľachtica... (Reakcia z pléna.) Tak potom som niečo, niečo premeškal, tak to bolo. Každopádne máš pravdu v tom, že, že nejaká forma nepísaného pravidla a nepísanej úcty k nejakej autorite by mala byť. A napríklad, napríklad by sa to malo prejaviť v tom, že sa vyrovnávajú pomery, čo sa týka opozície a koaličných síl v parlamente.
Šimečka, Michal, podpredseda NR SR (2023-11-21):
Ďakujem pekne. Ďalší do rozpravy je prihlásený pán poslanec Dostál.
Schlosár, Rastislav, poslanec NR SR (2021-11-12):
Martin, ty si v prvej časti svojho vystúpenia hovoril o tom, aké sú legislatívne problémy s tým zabezpečovaním testov pre zamestnávateľov, a v tejto súvislosti ma napadlo, že vlastne celé to testovanie zamestnancov, ktorí sa budú musieť testovať dvakrát do týždňa, je samo osebe absurdné, lebo na jednej strane sa ide vynucovať, pretože oficiálna propaganda hovorí, že tie testy sú spoľahlivé, že to všetko funguje, že to je nevyhnutné, ale na strane druhej sa už teraz plánuje, že v tých čiernych okresoch, v tých najviac postihnutých, tak tam budú prevádzky otvorené, či reštaurácie, kostoly, jednoducho akékoľvek obchody, podniky budú otvorené len pre očkovaných. Tam už, tam už nebude človek nemôcť mať ani test, hej, tam je jedno, či sa bude testovať dvakrát do týždňa, trikrát do týždňa alebo hoci aj každý deň, tam jednoducho bude môcť ísť človek len vtedy, keď bude riadne zaočkovaný. Aj napriek tomu, že dobre vieme, že teda aj očkovaní šíria koronavírus a nešíria ho v nejakých zanedbateľných číslach, ako to prezentoval včera minister Lengvarský, keď hovoril, že to sú nejaké zanedbateľné minimálne čísla. No, keď v tých nemocniciach končí 20, oficiálne len, hej, v skutočnosti je to číslo ešte väčšie a končí 20 % zaočkovaných, v Rakúsku dokonca 30 %, tak ani 20 %, ani 30 % nie sú nejaké zanedbateľné čísla. A na tomto vidno aj ďalšiu absurditu, že očkovaní napriek tomu všetkému napríklad nemusia ísť ani do karantény, nemusia ísť ani do karantény v prípade, že sa stretnú s niekým alebo sú v úzkom kontakte s niekým, kto je pozitívne testovaný, dokonca kto má klinické príznaky. Ich sa to netýka, čiže na tomto všetko vidíme, aké je to celé absurdné.
P. Paška, predseda NR SR: (2007-09-20):
Nechcem zabiť to, na čom sme sa aj pred chvíľočkou všetky poslanecké kluby dohodli, aby sme dospeli ku konsenzu, ale chcem vyjadriť svoj postoj. Nuž, pán poslanec Palko, nebudem to detailne rozoberať, ale viete, pre mňa ako pre humanistu sú ľudské dejiny kontinuitou a tá kontinuita má dve také základné podoby. Jedna je úplne prirodzená a ľudsky, by som použil výraz, genetická a tá druhá je duchovná. História ľudstva si pamätá v obidvoch týchto základných líniách pokusy o totálnu deštrukciu kontinuity, ktorej výsledkom je ľudský progres. Žijeme v 21. storočí. Vždy sa na tom podieľali ľudia, mohli by sme aj v tej prirodzenej alebo, ako to nazývam, genetickej nájsť pokusy o genocídu, o likvidáciu rás, etník, národov, našťastie sa to nepodarilo. Ale v tej duchovnej, ináč sa tomu hovorí aj duchovná pamäť, takisto poznáme veľa pokusov. Keď som vás počúval, veľmi som sa potešil a získal som pocit, že musím povedať, že ja nemám vieru, ja mám presvedčenie aj na základe historickej pamäti, že tendencie, ktoré aj vy dnes v 21. storočí prezentujete z hľadiska duchovnej kontinuity ľudstva, nemajú šancu na úspech. (Potlesk.) Aj preto, aby nikdy viac nebolo čierno-biele videnie sveta, aby nikdy viac nebola inkvizícia, aby sa nikdy viac nestrhávali tabule a nepálili knihy. A teraz poďme k tomu, o čom som chcel vlastne hovoriť. Dúfam, že každý, kto ma pozná, vie, že som človek európsky naladený a európsky presvedčený. Pred pár mesiacmi v tejto sále sedelo 43 predsedov parlamentov členských krajín Európskej únie a krajín, ktoré sú v asociačnom procese a hovorili sme o budúcnosti Európy, hovorili sme o európskom národnom povedomí a hľadali sme spôsoby, ako usporiadať naše vzťahy na národnej, štátnej úrovni tak, aby ten grandiózny európsky projekt mohol pokračovať. Som človek, ktorý pochádza, narodil som sa a žijem v multikultúrnom, multietnickom prostredí a zásadné kritérium na hodnotenie akéhokoľvek charakteru a vzťahu je pre mňa racionalita a schopnosť, alebo neschopnosť, žiadny iný parameter neuznávam. Prečo to hovorím? Nuž preto, lebo vôbec sa netajím, že nie som nadšený, že riešime tu, na tomto pléne, ktoré vediem a pri nástupe do pozície, v ktorom som si dal ambíciu rešpekt, vzájomná tolerancia a budúcnosť, sledovať pragmaticko-racionálne, emotívne vystúpenia, ktoré ale z môjho pohľadu nie sú tým, čo podľa mňa táto krajina, ale aj Európska únia potrebuje. Rozmýšľal som, ako uchopiť ten problém, lebo nechcem hovoriť o texte. Pred chvíľočkou sme sa veľmi racionálne dohodli aj s predstaviteľmi jednotlivých poslaneckých klubov, ale chcem využiť tento príklad na to, aby som vám demonštroval, že jednoducho nesúhlasím s určitými postupmi a nesúhlasím s určitými riešeniami, nech už prichádzajú z ktorejkoľvek strany. (Ruch v pléne.)
Danko, Andrej, predseda NR SR (2019-10-22):
Pán poslanec Dostál.
Sulík, Richard, predseda NR SR (2011-06-01):
Ďalší rečník v poradí, pán poslanec Zajac.
Huba, Mikuláš, poslanec NR SR (2015-11-25):
Ďakujem pekne za slovo. Len drobná pripomienka k tomu, čo pán poslanec Petrák hovoril na margo tej analógie so stabilizáciou prostriedkov pre Slovenskú akadémiu vied. Ja ako dlhoročný pracovník tiež vítam ten krok, že došlo k tejto stabilizácii. Určite to je lepšia situácia ako v uplynulých rokoch, keď takmer celý rok sme sa triasli, o koľko nám budú prostriedky znížené, alebo teda žili v tej totálnej neistote, to bolo absolútne neakceptovateľné a veľmi to negatívne ovplyvňovalo vedeckú a bádateľskú prácu. A napriek tomu táto analógia pokrivkáva v jednom smere, že na rozdiel od SAV-ky pri športe sa predsa okrem tej stabilizácie sľubuje aj dosť zásadné zvýšenie prostriedkov pre šport, kým v prípade SAV-ky je to naozaj stabilizácia na tej najnižšej možnej úrovni. A nebudem opakovať tie neraz spomínané porovnania s Českou republikou, odporúčaným priemerom z Európskej únie alebo s inými vyspelými krajinami, to už vôbec nie. A preto som sa aj prihlásil, aby sme to tak neprešli, akože fajn, teraz sa zlepšujú podmienky športu, a zároveň jedným dychom hovoríme o tom, ako sa zlepšujú podmienky pre SAV. Ja ako znova opakujem, súhlasím s tým, že tá stabilizácia a ten prístup na tie tri roky stabilné je fajn aj v prípade SAV-ky, ale to, že je to stabilizácia na tej kriticky nízkej úrovni, to je tiež nevyhnutné zdôrazniť. Ďakujem.